CELEX: 22014D0153
Language: hr
Date: 2014-07-09 00:00:00
Title: Odluka Zajedničkog odbora EGP-a br. 153/2014 od 9. srpnja 2014. o izmjeni Priloga X. (Usluge općenito) Sporazuma o EGP-u [2015/88]

22.1.2015   
            
            
               HR
            
            
               Službeni list Europske unije
            
            
               L 15/78
            
         ODLUKA ZAJEDNIČKOG ODBORA EGP-a
   br. 153/2014
   od 9. srpnja 2014.
   o izmjeni Priloga X. (Usluge općenito) Sporazuma o EGP-u [2015/88]
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Direktivu 2011/24/EU Europskog parlamenta i Vijeća od 9. ožujka 2011. o primjeni prava pacijenata u prekograničnoj zdravstvenoj skrbi (1) treba uključiti u Sporazum o EGP-u.
            
         
               (2)
            
            
               Provedbenu direktivu Komisije 2012/52/EU od 20. prosinca 2012. o utvrđivanju mjera za lakše priznavanje medicinskih recepata izdanih u drugoj državi članici (2) treba uključiti u Sporazum o EGP-u.
            
         
               (3)
            
            
               Prilog X. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   U Prilogu X. Sporazumu o EGP-u u točki 1.c (Odluka Komisije 2011/130/EU) dodaje se sljedeće:
   
               „2.
            
            
               
                  32011 L 0024: Direktiva 2011/24/EU Europskog parlamenta i Vijeća od 9. ožujka 2011. o primjeni prava pacijenata u prekograničnoj zdravstvenoj skrbi (SL L 88, 4.4.2011., str. 45.).
               Odredbe Direktive, u smislu ovog Sporazuma, tumači se uz sljedeće prilagodbe:
               Ne dovodeći u pitanje budući razvoj Zajedničkog odbora EGP-a treba napomenuti da sljedeći zakoni nisu uključeni u Sporazum o EGP-u:
               
                           (a)
                        
                        
                           Uredba Vijeća (EZ) br. 859/2003 od 14. svibnja 2003. o proširenju odredaba Uredbe (EEZ) br. 1408/71 i Uredbe (EEZ) br. 574/72 na državljane trećih zemalja koji tim odredbama još nisu obuhvaćeni isključivo na temelju svog državljanstva;
                        
                     
                           (b)
                        
                        
                           Uredba (EU) br. 1231/2010 Europskog parlamenta i Vijeća od 24. studenoga 2010. o proširenju primjene Uredbe (EZ) br. 883/2004 i Uredbe (EZ) br. 987/2009 na državljane trećih zemalja koji tim uredbama još nisu obuhvaćeni isključivo na temelju svog državljanstva.
                        
                     Stoga se sva upućivanja na te zakone neće primjenjivati na države EFTA-e.
            
         
               2.a
            
            
               
                  32012 L 0052: Provedbena direktiva Komisije 2012/52/EU od 20. prosinca 2012. o utvrđivanju mjera za lakše priznavanje medicinskih recepata izdanih u drugoj državi članici (SL L 356, 22.12.2012., str. 68.)”
            
         Članak 2.
   Tekstovi direktive 2011/24/EU i Provedbene direktive 2012/52/EU na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 10. srpnja 2014., pod uvjetom da su sve obavijesti iz članka 103. stavka 1. Sporazuma o EGP-u podnesene (3).
   Članak 4.
   Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
   
      Sastavljeno u Bruxellesu 9. srpnja 2014.
      
         
            Za Zajednički odbor EGP-a
         
         
            Predsjednik
         
         Kurt JÄGER
      
   
   
      (1)  SL L 88, 4.4.2011., str. 45.
   
   
      (2)  SL L 356, 22.12.2012., str. 68.
   
   
      (3)  Ustavni su zahtjevi navedeni.